26/12/2011 | Administración LocalMunicipal
Boqueixón
Aprobación definitiva da taxa por actividades e servizos relacionadas coa hixiene urbana

Non presentándose ningunha reclamación contra a modificación da ordenanza reguladora da taxa por actividades e servizos relacionados coa hixiene urbana, aprobada no Pleno ordinario do día 9 de novembro de 2011, queda definitivamente aprobada a citada ordenanza, polo que procede a súa publicación íntegra. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, en relación cos artigos 149 e seguintes, 137 e seguintes da Lei 5/97 do 22 de xullo, de Administración Local de Galicia, e de conformidade co disposto nos artigos 15 a 20 da Lei 39/1988, de 28 de decembro, reguladora das Facendas Locais, modificada polo Real Decreto Lexislativo 2/2004 de 5 de marzo, este concello establece a taxa por servizos e actividades relacionados coa hixiene á que se refire o artigo 20.4 da Lei 39/88 que se rexerá pola presente ordenanza fiscal, con normas que atenden ó previsto no artigo 58 da devandita Lei 39/1988, modificado así mesmo polo artigo 66 da Lei 25/1998 do 13 de xullo. Artigo 1º.- DESCRICIÓN XENÉRICA 1. Constitúe o feito impoñible da presente Taxa, tanto a prestación dos servicios públicos establecidos ou que poidan no futuro establecerse para a xestión das competencias locais en materia de Salubridade Pública, como a realización daquelas actividades que, provocadas por accións e omisións do Suxeito Pasivo, mesmo efectuadas sen contravención ás disposicións contidas na normativa vixente, diríxanse á execución dos actos materiais necesarios para a preservación ou restablecemento das condicións de Hixiene Pública preexistentes á produción da acción ou omisión. Artigo 2º.- MANIFESTACIÓN DO FEITO IMPOÑIBLE.1.- Integran o feito impoñible, as prestacións de servizos e a realización das actividades que se reseñan seguidamente: a) A prestación do servizo, de recepción obrigatoria, de xestión de lixo domiciliario e residuos sólidos urbanos de vivendas, aloxamentos, locais e establecementos onde se exerzan actividades comerciais, industriais, profesionais, artísticas, de servizos ou calesquera outras de carácter meramente social efectuadas sen contraprestación. A xestión de residuos comprende as fases de prerrecollida, recollida e tratamento. A tal efecto, consideranse lixo domiciliario e residuos sólidos urbanos ós restos e refugallos de alimentación ou detritos procedentes da limpeza ordinaria de vivendas ou locais, excluíndose de tal concepto os residuos de tipo industrial, e materiais de obras, detritos humanos, materias e materiais contaminados, corrosivos e perigosos, e que a súa recollida ou tratamento esixa a adopción de especiais medidas hixiénicas, profilácticas ou de seguridade, tal e como establece a lei 10/1990 de 24 de Abril, ou que non estean comprendidos entre os sinalados pola Ordenanza de Hixiene Urbana con obxecto da prestación obrigatoria do servizo. b) A utilización das instalacións do Concello de Boqueixón (propias ou conveniadas) para o tratamento daqueles residuos que deban ser recollidos fóra da prestación obrigatoria do servizo e teñan o carácter de residuos asimilables ós urbanos, a efecto de tratamento. c) A prestación do servizo de limpeza extraordinaria dos lugares, nos que teñan sido celebrados calquera sorte de actos públicos previamente autorizados pola Administración Local, a solicitude obrigatoria dos organizadores dos eventos. d) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución, dos vehículos que teñan a consideración de abandonados, segundo o disposto nas disposicións vixentes. e) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución dos contedores de residuos de obras da construción, dos cales a súa ubicación ou permanencia na vía pública contraveña as disposicións vixentes en materia de hixiene urbana. f) A recollida da vía pública, transporte ata o lugar de depósito, permanencia e custodia no mesmo e, no seu caso, posterior devolución, de carteis, soportes e pancartas, así como a limpeza extraordinaria dos espazos ou instalacións da vía pública que foran utilizados como soporte daqueles elementos, cando os titulares da autorización ou, a falta desta, os autores materiais da súa colocación, incumpriran as obrigacións que, respectivamente, lles impoñen as disposicións vixentes. g) A retirada de cadáveres abandonados de animais, xa se atopen na vía pública, xa en lugar privado, o seu transporte, e o posterior tratamento hixiénico -sanitario dos mesmos. h) A limpeza de pintadas en valados, muros, fachadas de edificios ou en calquera elemento do mobiliario urbano, cando o autor non obtivese a autorización ou que a pesar dela, cando as pintadas ou pinturas atentaran contra o ornato público. i) A limpeza e valado con cerramentos permanentes, sitos na aliñación oficial, dos terreos e solares sitos en solo urbano ou urbanizable que linden coa vía pública, cando os seus propietarios ou detentadores por calquera título non deran cumprimento ás prevencións establecidas. k) Calesquera outras actividades ou s servizos que, sen estar comprendidas nas letras anteriores, a súa realización ou prestación pode integrarse no feito impoñible descrito no artigo 1º desta Ordenanza.2.- Ós efectos da Taxa, é indiferente que o servizo se preste por xestión mancomunada directa –a través de órgano mancomunado ou empresas– ou por concesionario. Artigo 3º.- CONTRIBUÍNTE. Son suxeitos pasivos, a título de contribuínte, as persoas físicas ou xurídicas e as entidades ás que se refire o artigo 33 da Lei Xeral Tributaria que, con referencia ás manifestacións de feito impoñible recollidas no artigo anterior, se atopen nas seguintes posicións: 1º.- En relación á contida na súa letra a): Os ocupantes ou usuarios das vivendas e locais nos lugares en que se preste o servizo, aínda que sexa esporadicamente, xa o sexan a título de propietarios ou por calquera outro: usufrutuario, arrendatario, habitacionista ou mesmo de precario.2º.- En relación ás contidas nas letras b) e c): Os solicitantes das correspodentes e preceptivas autorizacións ou, a falta destas, os que materialmente realicen vertidos ou organicen os actos.3º.- En relación ás contidas nas letras d), e), f) e i): Os responsables do incumprimento das obrigacións impostas polas disposicións vixentes e que coa súa conduta provocaron a intervención da administración local.4º.- En relación á contida na letra g): - Os propietarios dun animal morto que fose abandonado en lugar público ou privado, cando a súa cualidade resulte de Rexistro Administrativo. - Os propietarios ou detentadores por calquera título do lugar público ou privado onde se encontrara o cadáver abandonado do animal, se non se dera a circunstancia prevista no guión anterior. - Os causantes directos da morte do animal, por atropelo ou por outra acción, cando non se deducirá de rexistro administrativo a identidade do propietario do animal morto.5º.- En relación á contida na letra h): - As persoas ou entidades subscribintes do texto da pintada ou do motivo da pintura. - Os autores materiais das mesmas, cando non estean asinadas. - Os donos dos elementos de propiedade obxecto da limpeza das pintadas ou pinturas, cando non conste á administración local a identidade dos anteriores.6º.- En relación ás contidas na letra k): Os suxeitos beneficiarios ou afectados pola prestación ou realización dos servizos ou actividades. Artigo 4º.- SUBSTITUTO DO CONTRIBUÍNTE. Terá a consideración de suxeito pasivo substituto do contribuínte ó que se refire o artigo 3.1º desta Ordenanza, o propietario das vivendas ou locais, así como as Comunidades de Propietarios –ás que poderán xirarse a totalidade das cotas que correspondan o inmoble-, sen prexuízo de que uns e outros, no seu caso, podan repercuti-las cotas satisfeitas sobre os usuarios, beneficiarios do servizo, conforme o artigo 23.2 a) da Lei 39/1988, de 28 de decembro, Reguladora das Facendas Locais. Artigo 5º.- CONCORRENCIA DE SUXEITOS PASIVOS. A concorrencia de dúas ou máis persoas físicas ou xurídicas ou entidades ás que se refire o artigo 33 da Lei Tributaria na posición de suxeitos pasivos, determinará a responsabilidade solidaria dos concorrentes fronte á Facenda do concello. Artigo 6º.- OUTROS RESPONSABLES.1. Responderán solidariamente das obrigacións tributarias do suxeito pasivo, as persoas físicas ás que se refiren os artigos 38.1 e 39 da Lei Xeral Tributaria.2. Serán responsables subsidiarios os administradores das sociedades e os síndicos, interventores ou liquidadores de quebras, concursos, sociedades en xeral nos supostos e co alcance regulado no artigo 40 da Lei Xeral Tributaria. Artigo 7º.- EXENCIÓNS E BONIFICACIÓNS. Non se concederá ningunha exención ou bonificación no pago da taxa, salvo que por Lei estatal se establecese outra cousa. Artigo 8º.- REDUCIÓNS.1º.- Ó abeiro do establecido no art.24.4 da Lei 39/1988, as cotas derivadas da aplicación da Tarifa nº 1, correspondentes á prestación do servizo de xestión de lixo domiciliario, reduciranse a metade da cota de vivendas para aqueles suxeitos pasivos nos que concorra a condición de xubilados, pensionistas ou perceptores de axuda familiar, sempre que os seus ingresos anuais totais, da unidade familiar, non superen o IPREM vixente no período para o que se solicite a redución. Excepcionalmente, poderase contemplar a bonificación do 100% da taxa para casos debidamente xustificados de circunstancias especiais ou de exclusión social, previa achega dos informes correspondentes elaborados polos servizos sociais deste concello. Será o órgano competente o que aprobe a súa aplicación. O Pleno do Concello de Boqueixón recoñecerá previo informe dos servizo s tributarios do concello o dereito de redución mencionado no paragrafo anterior, previa solicitude do interesado e acreditación na que conste a condición de xubilado ou pensionista, o importe da pensión disfrutada, e a circunstancia de estar ó corrente no pago da taxa, aplicándose este beneficio no recibo correspondente. O non pago dos recibos implicará a perda da redución aplicada, prexudicando ó dereito do exercicio corrente. Na liquidación de cada exercicio, o Concello de Boqueixón coñecerá dos contribuíntes beneficiados e importes reducidos, podendo revogar se da práctica das actuacións inspectoras se deducirá a súa improcedencia con independencia da derivación sancionadora.2º.- Poderán solicitar unha bonificación da tarifa de ate un 50% aqueles produtores de lixo que fagan unha contribución destacada e efectiva ós programas de recollida selectiva establecidos polo concello, e de acordo coas normas específicas que aprobe o pleno do Concello. Esta contribución deberá ser avaliada de forma medible e contrastada polos servizos técnicos. A solicitude de bonificación, informada polos servizos técnicos do concello deberá ser sometida á consideración do pleno do concello, e terá unha vixencia máxima dun ano natural.3º.- Con independencia do establecido nos parágrafos anteriores, non serán aplicables outros beneficios fiscais que os expresamente previstos en normas con rango de lei e os derivados da aplicación de tratados internacionais. Artigo 9º.- DETERMINACIÓN. A base impoñible da taxa determinarase en atención ás seguintes circunstancias: a) A natureza, situación e destino dos lugares ou espazos ocupados polos suxeitos pasivos, no suposto de prestación do servizo de xestión de lixo domiciliario e demais residuos sólidos asimilables. b) A natureza, características e intensidade do resto de servizos prestados ou actividades realizadas en materia de Hixiene polo Concello de Boqueixón. Artigo 10º.- DEFINICIÓNS. Ós efectos desta Taxa, os elementos determinantes da Base impoñible que aparecen reseñados nas correspondentes tarifas, responden ás seguintes definicións: - VIVENDAS: Domicilios de carácter familiar e pensións que non excedan de 10 prazas. - ALOXAMENTOS: Lugares de convivencia colectiva non familiar, entre os que se inclúen hoteis, hostais, pensións, residencias, colexios e demais centros de natureza análoga, que excedan de 10 prazas. - LOCAIS: Lugares ou establecementos susceptibles de ser adicados ó exercicio de actividades comerciais, industriais, profesionais, de servizos ou calquera outra, incluídas as de carácter meramente social efectuadas sen contraprestación económica. - GRANDES ALMACÉNS: Aqueles nos que se exerza unha actividade de comercio ó por menor en sectores distintos ó agroalimentario, e que a súa superficie total, sen ningunha exclusión, sexa superior a 500 m 2. No caso de concorrencia de calquera actividade comercial con outras agroalimentarias, calificarase ó establecemento de gran almacén cando a superficie destinada á atención ó público nas actividades comerciais sexa maior que nas agroalimentarias. - FÁBRICAS E TALLERES INDUSTRIAIS: Establecementos onde se recibe, elabora ou transforma as materias primas en produtos elaborados ou semi elaborados. - VEHÍCULOS ABANDOADOS: Os referidos na ordenanza de hixiene urbana ou regulamentación do servizo que se aprobe. - CONTEDORES PARA OBRAS: Os que conteñan materias utilizados na construcción ou derribo de edificacións. - GRANDES PRODUCTORES DE RESIDUOS: Todos os locais, actividades e en xeral suxeitos pasivos que teñan unha produción media diaria superior ós 2.000 l., ou ós 300 kg de residuos. Artigo 11º.- COTA TRIBUTARIA DERIVADA DA PRESTACIÓN DO SERVICIO DE XESTIÓN DE LIXO DOMICILIARIO.1. A cota tributaria consistirá nunha cantidade fixa, por unidade de vivenda ou local, cunha contía que se determinará en función da natureza, destino dos inmobles e produción media diaria de lixo.2. As cotas esixibles pola prestación do servizo de xestión de lixo son as fixadas na Tarifa nº 1 que contén o Anexo I da presente Ordenanza. Artigo 12º.- COTAS DERIVADAS DOUTRAS PRESTACIÓNS OU ACTIVIDADES.1. A cota tributaria consistirá nunha cantidade fixa, cunha contía que se determinará: a) Por sinalamento específico nas Tarifas correspondentes. b) Por adición das cotas parciais, correspondentes a cada unha das fases en que sexa fraccionada a prestación do servizo ou realización da actividade.2. As cotas ás que se refire este artigo, son as fixadas nas Tarifas 2ª a 8ª desta Ordenanza. Artigo 13º.- TARIFAS. As Tarifas vixentes, desglosadas nos seus diferentes epígrafes, recóllense no Anexo I da Presente Ordenanza. Estas tarifas sufrirán un incremento anual automático igual ó IPC oficial correspondente ó ano natural anterior Artigo 14º.- PERÍODO IMPOSITIVO Para aquelas prestacións de servizos públicos locais establecidos con carácter permanente, xa sexan a súa execución material continua ou esporádica, o período impositivo coincidirá co período obxecto de cobro, conforme ó disposto no artigo 16 desta ordenanza. Artigo 15º.1.- DEVENGO 1º.- Devéngase a taxa e nace a obriga de contribuír dende o momento no que se inicie a prestación do servizo ou a realización da actividade,. 2º.- En referencia á prestación do servizo de xestión do lixo domiciliario e residuos sólidos urbanos asimilables, enténdese que tal acontece o primeiro día de cada ano natural, cando estea establecido e en funcionamento o devandito servizo nas rúas ou lugares onde se ubiquen as vivendas, locais e aloxamentos susceptibles de ser ocupados ou utilizados polos contribuíntes suxeitos á taxa, con independencia do tempo de ocupación do local ou vivenda ó longo do ano e de que dita ocupación refírase á totalidade ou parte da finca. A tales efectos, considérase que un inmoble é susceptible de ser ocupado ou utilizado cando o mesmo dispoña de luz e auga, debendo o interesado acreditar documentalmente, no seu caso, a indispoñibilidade dos citados subministros, procedéndose, en caso de carencia de subministro eléctrico, á devolución de ingresos indebidos, previa achega polo interesado de certificación expedida pola empresa subministradora, referida ó período no que se estendeu a devandita carencia. Artigo 15.2.- ALTAS E DECLARACIONS 1.- Produciranse as altas no padrón de recollida do lixo de vivendas coa correspondente alta a efectos do imposto sobre bens inmobles. De non practicarse a correspondente declaración de alta no imposto sobre bens inmobles, estarase incorrendo en infracción calificada como grave no artigo 79 b) da Lei 25/1995, do 20 de xullo, de modificación parcial da Lei Xeral Tributaria. Sen embargo, poderá obviarse a infracción tributaria para os efectos exclusivos da presente taxa, así como a correspondente sanción, coa presentación no concello de instancia ou escrito no que se formula declaración de alta no padrón de taxa de recollida de lixo de vivendas.2.- En relación con locais, comerciais, industriais ou profesionais, entenderase como declaración de alta a solicitude de preceptiva licenza de actividades e instalacións, tendo efectos dende a data de concesión ou comezo efectivo da actividade. De iniciar unha actividade sen a preceptiva licenza, ademais de infracción urbanística estarase incorrendo en infracción fiscal grave de conformidade co citado artigo 79 b) da Lei 25/1995. De forma excepcional, e sen prexuízo das sancións urbanísticas que procedan a Administración de Tributos do concello admitirá declaracións de alta a efectos de recollida de lixo industrial, comercial ou profesional en instancia razoada polo suxeito titular da actividade. Desta forma pode obviarse a sanción tributaria. No caso dos traspasos de negocio, o antigo e o novo titular deberán presentar copia do cambio de titularidade no Rexistro do Concello e o impreso regulamentario para tal efecto. O incumprimento desta obriga terá así mesmo, a cualificación de infracción tributaria grave para o adquirente do negocio e infracción simple para o cedente.3.- Os locais baleiros tributarán como vivendas, previa solicitude dos suxeitos pasivos.4.- Para locais que, non sendo vivendas, excepcionalmente non precisarán de licenza de actividades e instalacións, os titulares deberá presentar formalmente declaración do exercicio da actividade no prazo dun mes desde o seu inicio a efectos da súa inclusión no Padrón da taxa.5.- Os titulares de actividades deberán formular declaración de baixa cando cesen naquelas. O incumprimento desta obriga ten a calificación de infracción simple.6.- Os suxeitos pasivos desta taxa deberán cubri-las súas declaracións con indicación certa e completa do enderezo fiscal e número de identificación fiscal. A omisión de calquera dos datos anteriores terá a calificación de infracción simple. Artigo 16º.- INGRESO DEFINITIVO 1º.- O cobro das cotas referidas na tarifa número 1 desta Ordenanza, efectuarase mediante recibo no prazo que determine a notificación ós interesados que practique a Administración de Tributos, no caso de producirse a alta no servizo. No sucesivo e sen mediar notificación o Concello publicará o período de cobranza do correspondente Padrón Fiscal desta taxa.2º.- O cobro das cotas derivadas da aplicación das restantes tarifas será realizado de forma directa polo órgano de xestión de servizo. De igual xeito procederase cando, por irregularidades urbanísticas, o inmoble non contara con subministro de auga ó cargo do servizo municipal, sen que tal recadación supoña, de ningún xeito, convalidación das devanditas irregularidades. Artigo 17º.- INGRESO CAUCIONAL 1º.- Cando a prestación do servizo ou a realización da totalidade ou de parte dos actos materiais en que se concreta a intervención administrativa se produza a petición obrigatoria de parte, o contribuínte, conforme ó establecido no artigo 26 da Lei 39/1988, quedará obrigado a depositar, no momento da autorización da súa solicitude, o importe íntegro da cota correspondente á tarifa aplicable, requisito sen o cal non continuará a Administración Local na execución dos actos materiais precisos para ultimar o servizo ou actividade.2º.- O anterior será especialmente aplicable ós supostos nos que a actuación administrativa se tivera concretado no depósito e custodia de vehículos abandonados, contedores de residuos de obras ou pancartas e carteis, trala súa retirada da vía pública, nos termos establecidos, da cal a súa devolución ó titular só se efectuará trala constitución do depósito mentado no número anterior, por canto sen ela o concello non continuará coa execución dos actos materiais tendentes á devolución dos bens depositados: identificación e comprobación de titulares, exame da licenza e dos residuos a fin de determina-lo seu carácter e o tratamento ó que deben someterse, busca dos bens, comprobación do seu estado e entrega material, con uso dos medios humanos e, no seu caso, mecánicos precisos para levala a cabo. Artigo 18º.- RÉXIME XERAL 1º. En todo o relativo á cualificación das infraccións tributarias, así como das sancións que ás mesmas correspondan en cada caso, estarase ó disposto nos artigos 77 e seguintes da Lei Xeral Tributaria.2º. A imposición de sancións non suspenderá, en ningún caso, a liquidación e cobro das cotas devengadas. Artigo 19º.- COMPATIBILIDADE A exacción das taxas que pola presente Ordenanza se establecen, non exclúe o pago das sancións ou multas que procederán por infracción da Ordenanza de Hixiene Urbana que se aprobe no seu caso e demais normativa legal vixente. A presente modificación da ordenanza fiscal, que foi aprobada polo Pleno do Concello de Boqueixón en sesión celebrada o día 9 de novembro de 2011, comezará a aplicarse a partir do día 1 de xaneiro de 2012, mantendo a súa vixencia ata a súa modificación ou derrogación expresa. Boqueixón, 16 de decembro de 2011. O alcalde: Adolfo Gacio Vázquez.